Document ID: 31994D0163

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαρτίου 1994 που τροποποιεί για τρίτη φορά και σε ό,τι αφορά το διαμέρισμα της Loire-Atlantique, Γαλλία, την απόφαση 93/24/ΕΟΚ (Κείμενο που παρουσιάζει ενδιαφέρον για τον ΕΟΧ) (94/163/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 92/102/ΕΟΚ (2), και ιδίως το άρθρο 10,
Εκτιμώντας:
ότι η Γαλλία θεωρεί ότι ένα τμήμα της επικράτειάς της είναι απαλλαγμένο από τη νόσο του Aujesky (ψευδολύσσα) και υπέβαλε και τα σχετικά δικαιολογητικά έγγραφα στην Επιτροπή, όπως προβλέπεται στο άρθρο 10 της οδηγίας 64/432/ΕΟΚ-
ότι η απόφαση 93/24/ΕΟΚ της Επιτροπής (3), όπως τροποποιήθηκε τελευταία από την απόφαση 93/664/ΕΚ (4) θεσπίζει συμπληρωματικές εγγυήσεις σχετικά με τη νόσο του Aujesky για τους χοίρους που προορίζονται για κράτη μέλη ή περιοχές απαλλαγμένες από τη νόσο και καταρτίζει κατάλογο των περιοχών αυτών στο παράρτημα Ι-
ότι παρουσιάστηκαν κρούσματα της νόσου του Aujesky στο διαμέρισμα της Loire-Atlantique, στη Γαλλία, το οποίο και συμπεριλήφθηκε στο παράρτημα Ι της απόφασης 93/24/ΕΟΚ-
ότι κρίνεται σκόπιμη η διαγραφή του διαμερίσματος της Loire-Atlantique από το παράρτημα Ι της απόφασης 93/24/ΕΟΚ έως ότου διευκρινιστεί η κατάσταση που επικρατεί στην εν λόγω περιοχή σχετικά με το συγκεκριμένο νόσημα-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα Ι της απόφασης 93/24/ΕΟΚ οι λέξεις "Loire-Atlantique" διαγράφονται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Μαρτίου 1994.

Labels: 3
0
18
6